Paġna fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32017M8515. Il-EUR-Lex hu l-aċċess fuq l-Internet għal-liġi Ewropea. IL-KUMMISSJONI EWROPEA, Wara li kkunsidrat it-Trattat dwar il-Funzjonament tal-Unjoni Ewropea, Is-Slovakkja bagħtet applikazzjoni għall-protezzjoni tal-isem "Skalický rubín" skont it-Taqsima 2 tal-Kapitolu I tat-Titolu II tal-Parti II tar-Regolament (UE) Nru 1308/2013. F'konformità mal-Artikolu 97(2) tar-Regolament (UE) Nru 1308/2013, il-Kummissjoni eżaminat dik l-applikazzjoni u kkonkludiet li l-kundizzjonijiet stipulati fl-Artikoli 93 sa 96, l-Artikolu 97(1) u l-Artikoli 100, 101 u 102 ta' dak ir-Regolament huma ssodisfati. IDDEĊIDIET KIF ĠEJ: Id-dokument uniku stabbilit skont l-Artikolu 94(1)(d) tar-Regolament (UE) Nru 1308/2013 u r-referenza għall-pubblikazzjoni tal-ispeċifikazzjoni tal-prodott għall-isem "Skalický rubín" (DOP) jinsabu fl-Anness ta' din id-Deċiżjoni. Magħmul fi Brussell, it-12 ta' Lulju 2017. DOP - Denominazzjoni ta' oriġini protetta Skalický rubín huwa nbid aħmar magħmul esklussivament mill-fermentazzjoni alkoħolika sħiħa jew parzjali tal-għeneb frisk tal-varjetajiet Frankovka modrá, Svätovavrinecké u Modrý Portugal biss. Dan l-inbid irid jiġi prodott billi jintuża biss għeneb li jiġi kkultivat fit-territorju ddefinit b'mod preċiż fuq l-għolja ta' Vintoperk; l-inbid jikseb il-karattru tiegħu mill-kompożizzjoni karatteristika tal-ħamrija tal-għolja. L-inbid huwa kkaratterizzat minn togħma qawwija, kontenut għoli ta' tannin u mil-lewn tiegħu, li jagħtu lill-inbid l-isem storiku tiegħu. Metodi enoloġiċi speċifiċi - Dispożizzjonijiet komuni: L-għeneb kollu użat għall-produzzjoni ta' dan l-inbid irid joriġina miż-żona ġeografika ddefinita deskritta fit-Taqsima 5 tad-Dokument Uniku. L-ipproċessar irid isir fiż-żona ddefinita, sabiex il-materja prima użata u l-ipproċessar tekniku jkunu jistgħu jiġu mmonitorjati. L-ibbottiljar jista' jsir barra miż-żona, iżda biss meta l-prodott ikun lest, li ma jistax ikompli jiġi pproċessat ladarba jkun ħalla l-impjant fiż-żona kkonċernata. Il-metodu għall-produzzjoni tal-inbid: L-inbid huwa taħlita ta' varjetajiet permessi, u hemm żewġ metodi ta' produzzjoni differenti possibbli: L-inbid huwa prodott billi jitħalltu t-tipi ta' nbejjed rilevanti permessi, li jiġu prodotti separatament u jiġu mħallta wara l-ipproċessar teknoloġiku fil-proporzjon rilevanti. L-inbid huwa prodott mill-fermentazzjoni alkoħolika tal-għeneb frisk tal-varjetajiet rilevanti permessi. Għall-produzzjoni tal-inbid, l-għeneb irid ikollu kontenut ta' zokkor ta' mill-inqas 16 °NM fil-mument li jinqata'. L-għeneb jew il-most jistgħu jiġu arrikkiti sa massimu ta' 24 °NM, l-arrikkiment tal-most huwa permess skont ir-regoli speċifiċi (ir-Regolament (KE) Nru 1308/2013 tal-Parlament Ewropew u tal-Kunsill). 18 000 kg ta' għeneb għal kull ettaru 17 500 kg ta' għeneb għal kull ettaru 12 000 kg ta' għeneb għal kull ettaru Iż-żona tinsab f'qiegħ il-Karpazji Bojod, fejn il-qoxra tad-dinja hija ġeoloġikament deformata minħabba l-baċin tax-Xmara Morava. Il-ħamrija hija fil-biċċa l-kbira chernozem (ħamrija sewda għammiela), li fiha r-ramel u t-tafal, b'sottoswol ġebli li jipprovdi l-indewwa. Iż-żona hija kkaratterizzata minn xita qawwija matul ir-rebbiegħa, maltempati matul ix-xhur tas-sajf u ħarifa xotta. F'dawn l-aħħar snin, il-medja tal-preċipitazzjoni kienet ta' 565 mm fis-sena. Il-medja annwali ta' xemx (1 857 siegħa fis-sena) tippermetti li l-għeneb iswed jimmatura biżżejjed. L-abitanti taż-żona ilhom jużaw dawn il-kundizzjonijiet biex jikkultivaw id-dwieli tal-għeneb sa mis-seklu 9, kif ikkonfermat minn sejbiet arkeoloġiċi ta' għodda għat-tkabbir tad-dwieli f'Kopečnica. Il-ħarifa twila u bix-xemx li bis-saħħa tagħha jkun possibbli l-ħsad tardiv sal-aħħar ta' Ottubru tippermetti grad għoli ta' maturazzjoni fil-varjetajiet tal-għeneb iswed, li sussegwentement jiġu proċessati f'kantini li jinsabu fiż-żona tal-vinji jew qrib ħafna tagħhom, u b'hekk jitnaqqas iż-żmien bejn il-ħsad u l-ipproċessar tal-għeneb u jkunu jistgħu jiġu pproċessati f'mosti b'mod delikat ħafna. Dawn jiffermentaw bil-qoxra tagħhom, il-medja ta' żmien tal-fermentazzjoni dettata mill-kundizzjonijiet klimatiċi fil-kantini jew mill-fermentazzjoni teknika kkontrollata. Il-fermentazzjoni malolattika sussegwenti tnaqqas il-kontenut tal-aċidu, u l-maturazzjoni tal-inbid għal bejn 12 u 18-il xahar tagħti lill-prodott finali aroma delikata ta' frott u togħma bellusija. Anke f'ħarifa xotta, is-sottoswol tafli tqil tal-vinji jiżgura li d-dwieli jkollhom biżżejjed indewwa sabiex l-għeneb ma jinxifx. F'din iż-żona, id-dwieli jitkabbru fl-aktar pożizzjonijiet xierqa, fl-aħjar postijiet, f'vinji żgħar b'karatteristiċi tal-ħamrija, gradjenti u direzzjonijiet tal-inklinazzjoni differenti, li, wara t-taħlit, fl-aħħar mill-aħħar jagħtu stabbiltà lill-prodott finali. L-inbejjed jiġu maħżuna f'kantini sotterranji oriġinali bil-klima naturali u l-atmosfera karatteristika tagħhom stess. L-għeneb jimmatura fuq medja ta' 19 °NM, meta jkollu kontenut ta' aċtu ta' aktar minn 6 g/l, li jippermetti li bis-saħħa tiegħu jiġu prodotti nbejjed ta' kwalità tajba. L-aspett tradizzjonali tal-isem huwa kkonfermat mill-fatti li ġejjin: L-inbid tal-marka ta' kwalità Skalický rubín beda fl-1924, kif muri mill-pubbliċità f'Slovácko VII fl-1965, fejn jissemma fit-taqsima dwar il-kultivazzjoni tad-dwieli fi Skalica. Id-denominazzjoni Skalický rubín ilha inkluża fir-reġistru tad-denominazzjonijiet tal-oriġini tal-WIPO f'Ġinevra sa mit-22 ta' Novembru 1967; din kienet ilha mill-1974 fuq ir-reġistru tal-Uffiċċju Federali għall-Invenzjonijiet u minn meta nqasmet l-eks Ċekoslovakkja, kienet fuq ir-reġistru miżmum mill-Uffiċċju Slovakk tal-Proprjetà Industrijali. L-indikazzjoni gawdiet ukoll mill-protezzjoni taħt ftehimiet bilaterali: it-Trattat bejn ir-Repubblika Soċjalista Ċekoslovakka u r-Repubblika tal-Awstrija dwar il-protezzjoni tal-indikazzjonijiet tas-sors, id-denominazzjonijiet tal-oriġini u d-denominazzjonijiet l-oħra li jirreferu għas-sors tal-prodotti agrikoli u industrijali (1981); il-Ftehim bejn il-Gvern tar-Repubblika Soċjalista Ċekoslovakka u l-Gvern tar-Repubblika Portugiża dwar il-protezzjoni tal-indikazzjonijiet tas-sors, id-denominazzjonijiet ta' oriġini u d-denominazzjonijiet ġeografiċi oħra u simili (1987). Il-kliem tal-indikazzjoni ġie inkluż ukoll f'diversi trademarks irreġistrati (skont il-leġiżlazzjoni nazzjonali fis-seħħ f'dak iż-żmien). It-tikketta storika bis-sena 1974 ukoll tixhed l-aspett tradizzjonali tal-isem. Id-drittijiet kollha msemmija qabel inkisbu b'relazzjoni mal-inbid u d-denominazzjoni tal-inbid miż-żona ġeografika ddefinita. L-isem Skalický rubín huwa isem kompost li jikkonsisti mill-isem ġeografiku Skalický u t-terminu addizzjonali rubín li jirreferi għal-lewn tal-inbid. L-isem ġeografiku ġej mill-isem tal-belt ta' Skalica kif ukoll mill-isem tas-sottoreġjun tal-inbid ta' Skalický (Skalický vinohradnícky rajón), li jagħmel parti mir-reġjun tal-inbid ta' Malokarpatská (Malokarpatská vinohradnícká oblast). Id-diviżjoni tar-reġjuni tal-inbid f'sottoreġjuni għandha bażi storika u hija mnaqqxa fil-leġiżlazzjoni nazzjonali rilevanti. L-inbid huwa magħmul minn għeneb b'kontenut ta' zokkor ta' mill-inqas 16 °NM. Il-kontenut taz-zokkor jista' jiġi aġġustat skont il-leġiżlazzjoni fis-seħħ. L-għadd tal-blanzuni tad-dielja jitħalla f'livell li jippermetti li jiġu prodotti rendimenti ta' mhux aktar minn 18 t/ha. Ħafna mill-inbid – kważi 100 % ta' dak li jiġi prodott – huwa inbid xott b'kontenut ta' zokkor residwu sa 2 g/l. Minħabba li jista' jiġi arrikkit biz-zokkor, il-qawwa alkoħolika tiegħu tista' tilħaq il-15 % vol. Il-grass għal grass tafli jagħti aktar mineralità lill-inbejjed; il-valuri medji għall-estratt mingħajr zokkor ikunu għaldaqstant għolja sa 19,0 g/l. Leġiżlazzjoni nazzjonali Tip ta' kundizzjoni ulterjuri: Dispożizzjonijiet addizzjonali dwar it-tikkettar Deskrizzjoni tal-kundizzjoni: L-Att dwar il-vitikultura u l-produzzjoni tal-inbid Nru 313/2009, kif emendat. Id-denominazzjoni ta' oriġini protetta kif imsemmija f'din l-ispeċifikazzjoni tista' tintuża biss f'waħda minn dawn iż-żewġ varjanti: Din l-ispeċifikazzjoni ma tistipulax id-daqs jew it-tip tat-tipa li għandha tintuża. Ta' oriġini agrikola Ta' oriġini mhux agrikola Ta' oriġini agrikola Ta' oriġini mhux agrikola Bla dazju Bid-dazju mnaqqas Bid-dazju kollu Ta' oriġini agrikola Ta' oriġini mhux agrikola L-Uffiċċju Ewropew għas-Selezzjoni tal-Persunal (EPSO) qed jorganizza l-kompetizzjonijiet ġenerali li ġejjin: EPSO/AD/343/17 — TRADUTTURI (AD 5) TAL-LINGWA ĠERMANIŻA (DE) EPSO/AD/344/17 — TRADUTTURI (AD 5) TAL-LINGWA FRANĊIŻA (FR) EPSO/AD/345/17 — TRADUTTURI (AD 5) TAL-LINGWA TALJANA (IT) EPSO/AD/346/17 — TRADUTTURI (AD 5) TAL-LINGWA OLANDIŻA (NL) Tista' ssib aktar informazzjoni fuq is-sit web tal-EPSO: https://epso.europa.eu/ Fil-kawża E-13/16, l-Awtorità ta' Sorveljanza tal-EFTA vs l-Iżlanda – RIKORS għal dikjarazzjoni li l-Iżlanda naqset milli twettaq l-obbligi tagħha skont l-Att imsemmi fil-punt 17h tal-Anness XIII tal-Ftehim ŻEE (id-Direttiva 2000/30/KE tal-Parlament Ewropew u tal-Kunsill tas-6 ta' Ġunju 2000 dwar l-ispezzjoni teknika tal-ġenb tat-triq biex jiġi stabbilit jekk il-vetturi kummerċjali li jiċċirkulaw fil-Komunità humiex tajba għat-triq) billi ma introduċietx spezzjonijiet tekniċi mal-ġenb tat-triq, kif jobbliga l-Artikolu 3(1) tal-Att, il-Qorti, magħmula minn Carl Baudenbacher, President, Per Christiansen u Páll Hreinsson (Imħallef Relatur), Mħallfin, tat sentenza fil-31 ta' Marzu 2017, li l-parti dispożittiva tagħha tgħid hekk: Il-Qorti b'dan: Tiddikjara li l-Iżlanda naqset milli twettaq l-obbligi tagħha li jirriżultaw mill-Att imsemmi fil-punt 17h tal-Kapitolu II tal-Anness XIII tal-Ftehim dwar iż-Żona Ekonomika Ewropea (id-Direttiva 2000/30/KE tal-Parlament Ewropew u tal-Kunsill tas-6 ta' Ġunju 2000 dwar l-ispezzjoni teknika tal-ġenb tat-triq biex jiġi stabbilit jekk il-vetturi kummerċjali li jiċċirkulaw fil-Komunità humiex tajba għat-triq), kif adattat għall-Ftehim permezz tal-Protokoll 1 tiegħu, billi ma introduċietx, fiż-żmien preskritt, l-ispezzjonijiet tekniċi mal-ġenb tat-triq kif huwa meħtieġ bl-Artikolu 3(1) tal-Att. Tordna lill-Iżlanda tħallas l-ispejjeż tal-proċedimenti. Fil-Kawża E-14/16, l-Awtorità ta' Sorveljanza tal-EFTA vs l-Iżlanda – RIKORS għal dikjarazzjoni li l-Iżlanda naqset milli twettaq l-obbligi tagħha skont l-Att msemmi fil-punt 17d tal-Anness XIII tal-Ftehim dwar iż-Żona Ekonomika Ewropea (id-Direttiva tal-Kunsill 95/50/KE tas-6 ta' Ottubru 1995 dwar proċeduri uniformi għal verifiki fuq it-trasport ta' merkanzija perikoluża bit-triq) kif adattat għall-Ftehim bil-Protokoll 1 tiegħu, billi ma kkonformatx ruħha mal-Artikolu 3(1), l-Artikoli minn 4(1) sa (5), l-Artikolu 5, l-Artikolu 6(1) u l-Artikolu 9(1) tal-Att, il-Qorti magħmula minn Carl Baudenbacher, il-President, Per Christiansen (Imħallef Relatur) u Páll Hreinsson, Imħallfin, tat sentenza fil-31 ta' Marzu 2017, li l-parti dispożittiva tagħha tgħid hekk: Il-Qorti b'dan: Tiddikjara li l-Iżlanda naqset milli tissodisfa l-obbligi tagħha skont l-Att imsemmi fil-punt 17d tal-Anness XIII tal-Ftehim ŻEE (id-Direttiva tal-Kunsill 95/50/KE tas-6 ta' Ottubru 1995 dwar proċeduri uniformi għal verifiki fuq it-trasport ta' merkanzija perikoluża bit-triq), kif adattat għall-Ftehim bil-Protokoll 1 tiegħu, billi naqset, fiż-żmien preskritt, li timplementa l-Artikolu 3(1), l-Artikoli minn 4(1) sa (5), l-Artikolu 5 u l-Artikolu 9(1) tal-Att. Il-bqija tar-rikors, dwar in-nuqqas ta' konformità mal-Artikolu 6(1) tal-Att huwa miċħud. Tordna lill-Iżlanda tħallas l-ispejjeż tal-proċedimenti. Ir-reġistrazzjoni bħala trade mark ta' sinjal li jikkonsisti minn xogħlijiet li jkun skada għalihom il-perjodu ta' protezzjoni tad-drittijiet tal-awtur, minnha nnifisha ma tmurx kontra l-ordni pubbliku jew il-prinċipji aċċettati ta' moralità skont l-Artikolu 3(1)(f) tad-Direttiva 2008/95/KE. Jekk ir-reġistrazzjoni bħala trademark ta' sinjal, li jkun biċċa xogħol artistika, tiġix irrifjutata jew le abbażi tal-prinċipji aċċettati ta' moralità skont l-Artikolu 3(1)(f) tad-Direttiva 2008/95/KE, tiddependi b'mod partikolari fuq l-istatus u l-perċezzjoni tal-opra tal-arti fl-Istat taż-ŻEE rilevanti. Ir-riskju ta' misapproprjazzjoni jew ta' profanazzjoni ta' biċċa xogħol tista' tkunu rilevanti f'din il-valutazzjoni. Ir-reġistrazzjoni ta' sinjal tista' tiġi rrifjutata biss abbażi tal-eċċezzjoni tal-ordni pubbliku prevista fl-Artikolu 3(1)(f) tad-Direttiva 2008/95/KE, jekk is-sinjal jikkonsisti esklużivament minn biċċa xogħol li tappartjeni għad-dominju pubbliku, u jekk ir-reġistrazzjoni ta' dan is-sinjal tkun tikkostitwixxi theddida ġenwina u suffiċjentement serja għal wieħed mill-interessi fundamentali tas-soċjetà. L-Artikolu 3(1)(e)(iii) tad-Direttiva 2008/95/KE jista' japplika għal rappreżentazzjonijiet bidimensjonali ta' forom tridimensjoinali, inklużi l-iskulturi. L-Artikolu 3(1)(c) tad-Direttiva 2008/95/KE jrid jiġi interpretat bħala li huwa applikabbli għal rappreżentazzjonijiet bidimensjonali u tridimensjonali ta' forma ta' prodott. L-Artikolu 3(1)(b) tad-Direttiva 2008/95/KE jrid jiġi interpretat bħala li jfisser li meta sinjal huwa deskrittiv skont l-Artikolu 3(1)(c), dan is-sinjal huwa neċessarjament nieqes mill-karattru distintiv skont l-Artikolu 3(1)(b). Jekk il-korp li jagħmel ir-riferiment jikkonkludi li s-sinjal inkwistjoni ma huwiex deskrittiv, huwa jista' jevalwa l-karattru distintiv tiegħu skont l-Artikolu 3(1)(b) fir-rigward tal-prodotti u s-servizzi koperti minn dan is-sinjal u skont l-aspettattivi preżunti tal-konsumatur medju tal-kategorija tal-prodotti u tas-servizzi inkwistjoni, konsumatur li kapaċi josserva, huwa prudenti u infurmat b'mod raġonevoli sew. L-attivitajiet kummerċjali tal-impriżi kkonċernati huma: Wara eżami preliminari, il-Kummissjoni tqis li t-tranżazzjoni notifikata tista' taqa' fil-kamp ta' applikazzjoni tar-Regolament dwar l-Għaqdiet. Madankollu, id-deċiżjoni finali dwar dan il-punt hija riżervata. Il-Kummissjoni tistieden lil terzi persuni interessati biex jibagħtulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-faks (+32 22964301), permezz tal-email lil COMP-MERGER-REGISTRY@ec.europa.eu jew permezz tal-posta, bir-referenza M.8454 — KKR/Pelican Rouge, f'dan l-indirizz: L-attivitajiet kummerċjali tal-impriżi kkonċernati huma: Intervias hija l-kumpanija azzjonarja ta' Euro Garages Ltd (Euro Garages) u European Forecourt Retail Group (EFR). Eurogarages u EFR huma operaturi tas-servizzi fil-pompi tal-fjuwil, li jħaddmu pompi tal-petrol, ħwienet, ħasil tal-karozzi, fran, ristoranti, attivitajiet tal-lukandi u kiri tal-karozzi fil-Belġju, Franza, il-Lussemburgu, in-Netherlands u r-Renju Unit, In-negozju tal-pompi tal-fjuwil ta' Esso Italiana jikkonsistu f'1 177 pompa tal-fjuwil li jinsabu kollha fl-Italja. Il-Kummissjoni tistieden lil terzi persuni interessati biex jibagħtulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-faks (+32 22964301), permezz tal-email lil COMP-MERGER-REGISTRY@ec.europa.eu jew permezz tal-posta, bir-referenza M.8563 — Intervias/Esso Italiana business, f'dan l-indirizz: Il-Kummissjoni tistieden kwalunkwe Stat Membru jew pajjiż terz jew kwalunkwe persuna naturali jew legali b'interess leġittimu, residenti jew stabbiliti fi Stat Membru jew f'pajjiż terz, biex jippreżentaw oppożizzjoni għall-protezzjoni ta' dan it-tip billi jibagħtu dikjarazzjoni sostanzjata kif xieraq. Id-dikjarazzjonijiet ta' oppożizzjoni jridu jaslu għand il-Kummissjoni fi żmien xahar mid-data ta' din il-pubblikazzjoni. Id-dikjarazzjonijiet ta' oppożizzjoni jridu jintbagħtu fl-indirizz elettroniku li ġej: Id-dikjarazzjonijiet ta' oppożizzjoni jiġu eżaminati biss jekk jaslu fil-limitu ta' żmien stabbilit hawn fuq u jekk juru li l-protezzjoni tal-isem propost: hija f'konflitt mal-isem tal-varjetà ta' pjanta jew razza ta' annimal u għaldaqstant x'aktarx li tqarraq lill-konsumatur dwar l-oriġini vera tal-prodott; fid-dawl tar-reputazzjoni u tal-fama tal-marka kummerċjali u t-tul ta' żmien li tkun ilha tintuża, twassal biex tqarraq lill-konsumatur dwar l-identità vera tal-prodott; tipperikola l-eżistenza ta' isem jew marka kummerċjali bis-sħiħ jew parzjalment identika jew l-eżistenza ta' prodotti li ilhom legalment fis-suq għal mill-inqas ħames snin qabel id-data ta' pubblikazzjoni ta' dan l-avviż; jew jekk jistgħu jipprovdu dettalji li minnhom jista' jiġi konkluż li l-isem li għalih qed tiġi kkunsidrata l-protezzjoni huwa ġeneriku. Il-kriterji msemmija hawn fuq għandhom jiġu evalwati fir-rigward tat-territorju tal-Unjoni, li fil-każ tad-drittijiet ta' proprjetà intellettwali tirreferi biss għat-territorju jew it-territorji fejn l-imsemmija drittijiet huma protetti. Il-pubblikazzjoni ta' dan l-avviż ma għandhiex timplika li l-ismijiet li qed jiġu kkunsidrati se jingħataw fl-aħħar mill-aħħar protezzjoni bħala indikazzjonijiet ġeografiċi fl-Unjoni Ewropea. Il-protezzjoni possibbli ta' dawn l-ismijiet fl-Unjoni Ewropea hija soġġetta għall-eżitu pożittiv ta' aktar miżuri skont il-Ftehim ta' Assoċjazzjoni u l-atti legali sussegwenti.
Extracted from C_224_2017.html